रमन सवेल्ला उट्ठियै न्हाता-धोता ते मां ई गलाया, ‘में बिंद कम्म चलेआं। अ’ऊं तौले आया।’ ‘बच्चू, चाह् ते पी जा। नेरनैं घरा नीं जंदे। घरा जाओ खाइयै तां अग्गुआं थ्होऐ पकाइयै। मां नै गलाया पर ओह् ‘नेईं मां, जिसी मिलनां ऐ उन्न घरा निकली जाना ऐ’ गलाइयै निकलेया। ओह् खुशखबरी सनान दीपा दे घरै पासै टुरी पेआ। अज्ज ओह् इक्कली दीपा कोल पैह्ली आरी जा’रदा हा। नुहाड़े मनै च धड़की बधै दी ही। दीपा दे बारे च सोचदा जा’रदा हा ते इस करी उसी पता गै नी लग्गा जे ओह् कुसलै उस गली च आई पुज्जा हा।